Kylling

**Kylling (Kød)**

Høns er flokdyr, de lever som regel i flokke på ca. 10 høns, 1-4 haner og flere kyllinger og ungdyr. Flokken har deres eget territorium, som de forsvarer mod andre flokke. De vilde høns vil helst holde til i områder mellem skov og åbent landskab, der er nemlig læ og buske.

Synssansen er den vigtigste sans for hønen, der dog har svært ved at bedømme afstande og er ret nærsynet. Til gengæld har den et udemærket farvesyn. En høne hører relativt godt, men den har en svagt udviklet lugtesans. Til gengæld har den en veludviklet smagssans. Næbbet og især næbspidsen er tæt besat med følelegemer, der hjælper hønen med at finde og optage føde, ligesom de afgør kvaliteten af et eventuelt materiale til støvbadning.

## Arter

Oversigt: http://fjerkrae.dk/leksikon/pmwiki.php/Leksikon/Racebeskrivelser

## Naturlig adfærd

Førende dyreadfærdseksperter fra hele verden kan fortælle, at høns er nysgerrige og komplekse dyr; de er lige så intelligente som katte, hunde og tilmed visse primater. De forstår sofistikerede, intellektuelle koncepter, lærer af at betragte hinanden, udviser selvkontrol, bekymrer sig for fremtiden og har endda et kulturelt kendskab som går videre fra generation til generation.

Dr. Chris Evans, som forsker i dyreadfærd og dyrs kommunikation på Macquarie Universitetet i Australien, siger: *Af og til opremser jeg som et trick ved konferencer disse egenskaber uden at nævne høns, og så tror folk, at jeg taler om aber*.

Høns forstår årsagssammenhænge og forstår, at ting stadig eksisterer, selvom de bliver gemt. Dette sætter hønsenes kognitive evner højere end småbørns evner. Forskere er så imponerede over det, vi nu ved om høns og andre fugles intellekt, at en gruppe internationale eksperter for nyligt efterlyste et helt nyt system, der kunne afspejle den komplekse, pattedyrs-agtige struktur i deres hjerner.

Dr. Christine Nicol, som studerer hønsenes intelligens, siger: *Det kan godt være, at høns har 'kyllingehjerner' men vi er nødt til at redefinere, hvad vi mener med ’kyllingehjerner'. Høns har vist os, at de kan gøre ting, som mennesker aldrig ville tro, at de kunne. Der er bestemt skjulte dybder og evner i høns og alle andre fugle!*

Når de befinder sig i deres naturlige omgivelser, og ikke i industrilandbruget, hvor de presses sammen i mørke haller, laver høns komplekse, sociale hierarkier; også kendt som ”hakke-ordener”. Her kender hver høne sin plads på den sociale rangstige, og de husker mere end 100 andre fugles ansigter og rang.

Mennesker, som har brugt tid sammen med høns, ved, at hver fugl har sin egen personlighed, som ofte hænger sammen med dennes plads i hakke-ordenen – nogle er selskabelige og frygtløse mens andre er mere sky og opmærksomme; nogle høns sætter pris på menneskeligt selskab, mens andre er reserverede, sky eller måske endda lidt aggressive. Ligesom hunde, katte og mennesker, er hver høne et individ med en klar personlighed.

### Opdræt

Produktionen af slagtekyllinger er i dag næsten udelukkende baseret på krydsninger af Hvid Cornish og Hvid Plymouth Rock. De er fremavlet med henblik på hurtigst mulig vækst. De er kraftigere byggede end æglæggerne. Slagtevægten på ca. 1.600 g opnås i løbet af 38-42 dage. Almindelige slagtekyllinger (20-25 kyllinger pr. kvm.) holdes i store haller i flokke på flere tusinde. Der er strøelse, halm eller høvlspåner. Det kunstige lys er tændt døgnet rundt.

## Eksterne henvisninger

* http://www.dyrenesalliance.dk/veg/dyrene.html
* http://www.dyrebrevkassen.dk/html/leksikon/frmlks.html?199t.html&2

## Kilder

1. ↑ 1,0 1,1 1,2 William Grimes, “If Chickens Are So Smart, Why Aren’t They Eating Us?” *New York Times*, 12 Jan. 2003
2. ↑ Rick Weiss, “Bird Brains Get Some New Names, and New Respect,” *The Washington Post*1 Feb. 2005: A10.
3. ↑ Ananova, “Chickens ‘Not Just ‘Bird Brains,’” 2005.
4. ↑ Michael Specter, “The Extremist,” *The New Yorker* 14 Apr. 2003.